Document ID: 32011R0035

РЕГЛАМЕНТ (ЕС) № 35/2011 НА КОМИСИЯТА
от 18 януари 2011 година
за изменение на Регламент (ЕС) № 595/2010 във връзка с удължаването на преходния период за използването на определени здравни сертификати за мляко и млечни продукти, серум от еднокопитни, обработени кръвни продукти, с изключение на продукти от еднокопитни, за производство на технически продукти
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1774/2002 на Европейския парламент и на Съвета от 3 октомври 2002 г. за установяване на здравни правила относно странични животински продукти, непредназначени за консумация от човека (1), и по-специално член 32, параграф 1, първа и втора алинея от него,
като има предвид, че:
(1)
С Регламент (ЕС) № 595/2010 на Комисията от 2 юли 2010 г. за изменение на приложения VIII, X и XI към Регламент (ЕО) № 1774/2002 на Европейския парламент и на Съвета за установяване на здравни правила относно странични животински продукти, непредназначени за консумация от човека (2), бяха въведени изисквания за пускането на пазара и вноса на кръв и кръвни продукти от еднокопитни и бяха изменени съществуващите изисквания по отношение на вноса от трети държави на серум от еднокопитни за технически цели. Този регламент влезе в сила на 28 юли 2010 г.
(2)
В член 2 от Регламент (ЕС) № 595/2010 се предвижда преходен период до 31 август 2010 г., през който държавите-членки приемат пратки от странични животински продукти, които са придружени от здравен сертификат, попълнен и подписан в съответствие със съответните образци на сертификатите, както е предвидено съответно в глава 2, глава 4(А) и глава 4(Г) от приложение X към Регламент (ЕО) № 1774/2002, преди датата на влизане в сила на Регламент (ЕС) № 595/2010.
(3)
Поради затруднения с приспособяването към новите правила някои стопански субекти от основно значение поискаха удължаване на преходния период.
(4)
Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (3) се прилага считано от 4 март 2011 г. и въвежда нови изисквания по отношение на вноса; преходният период следва да бъде съответно удължен.
(5)
За да се избегнат нарушенията в търговията със странични животински продукти, придружени от здравен сертификат, попълнен и подписан в съответствие със съответните образци на сертификатите, определени в Регламент (ЕО) № 1774/2002, преди 28 юли 2010 г., настоящият регламент следва да се прилага с обратна сила считано от 1 септември 2010 г.
(6)
Необходимо е настоящият регламент да влезе в сила възможно най-скоро, за да се избегнат възможните нарушения в търговията.
(7)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Член 2 от Регламент (ЕС) № 595/2010 се заменя със следното:
„Член 2
За преходен период до 4 март 2011 г. държавите-членки приемат пратки от мляко и млечни продукти, серум от еднокопитни, обработени кръвни продукти, с изключение на продукти от еднокопитни, за производство на технически продукти, които са придружени от здравен сертификат, попълнен и подписан в съответствие със съответните образци на сертификатите, както е предвидено съответно в глава 2, глава 4(А) и глава 4(Г) от приложение X към Регламент (ЕО) № 1774/2002, преди датата на влизане в сила на настоящия регламент.
До 30 април 2011 г. държавите-членки приемат такива пратки, ако придружаващите ги здравни сертификати са попълнени и подписани преди 5 март 2011 г.“
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 септември 2010 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 януари 2011 година.

Labels: 1
17
0
3
6